***№1296* ҚОНУНИ ҶУМҲУРИИ ТОҶИКИСТОН ОИД БА ВОРИД НАМУДАНИ ТАҒЙИРУ ИЛОВАҲО БА ҚОНУНИ ҶУМҲУРИИ ТОҶИКИСТОН «ДАР БОРАИ ТАЙЁРИИ ВАРЗИШӢ»**

**Қарори**

**Маҷлиси намояндагони Маҷлиси Олии Ҷумҳурии Тоҷикистон**

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи тайёрии варзишӣ»**

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи тайёрии варзишӣ» қабул карда шавад.

 **Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. Зуҳуров**

***ш. Душанбе, 27 январи соли 2016 № 328***

**Қарори**

**Маҷлиси миллии Маҷлиси**

**Олии Ҷумҳурии Тоҷикистон**

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи тайёрии варзишӣ»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи тайёрии варзишӣ»-ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи тайёрии варзишӣ» ҷонибдорӣ карда шавад.

 **Раиси**

**Маҷлиси миллии Маҷлиси**

**Олии Ҷумҳурии Тоҷикистон М. Убайдуллоев**

***ш. Душанбе, 3 марти соли 2016 № 193***

**Моддаи 1.** Ба Қонуни Ҷумҳурии Тоҷикистон «Дар бораи тайёрии варзишӣ» аз 19 марти соли 2013 (Ахбори Маҷлиси Олии Ҷумҳурии Тоҷикистон, с. 2013, №3, мод.196) тағйиру иловаҳои зерин ворид карда шаванд:

1. Дар моддаи 2:

- дар сархати якум калимаи «давраи» ба калимаи «зинаи» иваз карда шавад;

- дар сархати дуюм пас аз калимаҳои «стандартҳои давлатии тайёрии варзишӣ» калимаҳои «ва барномаҳои тайёрии варзишӣ» илова карда шаванд.

2. Дар моддаи 6:

- сархати панҷум бо мазмуни зерин илова карда шавад:

«- тасдиқи барномаҳои тайёрии варзишӣ дар асоси пешниҳоди федератсияҳои варзишӣ ва муассисаҳои тайёрии варзишӣ;»;

- дар сархати сеюм калимаҳои «дастаҳои мунтахаби варзишӣ» ба калимаҳои «дастаи мунтахаби Ҷумҳурии Тоҷикистон оид ба намудҳои варзиш» иваз карда шаванд;

- дар сархати чорум калимаҳои «ва барномаҳои тайёрии варзишӣ» хориҷ карда шаванд.

3. Дар моддаи 9:

- қисми 1 дар таҳрири зерин ифода карда шавад:

«1. Тайёрии варзишӣ дар зинаҳои зерин амалӣ карда мешавад:

- варзишӣ - солимгардонӣ;

- тайёрии ибтидоии варзишӣ;

- машқӣ - варзишӣ;

- мукаммалгардонии маҳорати варзишӣ;

- варзиши маҳорати олӣ.»;

- дар қисмҳои 2 ва 5 калимаҳои «давра» ва «давраи» мувофиқан ба калимаҳои «зина» ва «зинаи» иваз карда шаванд.

4. Дар моддаи 10:

- дар қисми 1 калимаи «давраҳои» ба калимаи «зинаҳои» иваз карда шавад;

- аз қисми 2 калимаҳои «ва барномаҳои тайёрии варзишӣ, ки мақоми ваколатдори давлатӣ муқаррар кардааст, тасдиқ ва» хориҷ карда шаванд;

- аз қисми 3 калимаҳои «таҳия ва» хориҷ карда шаванд.

5. Дар қисми 2 моддаи 11 калимаҳои «мақоми ваколатдори давлатӣ» ба калимаҳои «Ҳукумати Ҷумҳурии Тоҷикистон» иваз карда шаванд.

6. Дар қисми 2 моддаи 12:

- аз сархати сеюм калимаҳои «барномаҳои тайёрии варзиширо таҳия ва тасдиқ кунад,» хориҷ карда шаванд;

- дар сархати шашум калимаҳои «барномаҳои тайёрии варзишии давраҳои» ба калимаҳои «стандартҳои давлатӣ ва барномаҳои тайёрии варзишии зинаҳои» иваз карда шаванд.

7. Дар сархати якуми қисми 3 моддаи 14 калимаи «давраҳои» ба калимаи «зинаҳои» иваз карда шавад.

**Моддаи 2.** Қонуни мазкур пас аз интишори расмӣ мавриди амал қарор дода шавад.

 **Президенти**

**Ҷумҳурии Тоҷикистон Эмомалӣ Раҳмон**

***ш. Душанбе, 15 марти соли 2016 №1296***